La residència de majors del Passeig Germanies de Gandia obrirà l'últim trimestre de l'any amb una inversió de 12 milions d?euros
15 abril 2025

## La residència de majors del Passeig Germanies de Gandia obrirà l'últim trimestre de l'any amb una inversió de 12 milions d?euros15 abril 2025Última actualització: 15 abril 2025

![](../gestion/img/52a4b8a2289f544f6c76c03da5237b6ea69c1fe58308294163f6e4ac4706e6fe.jpg)  
  

Gandia continua reforçant el seu lideratge com a ciutat compromesa amb la salut, el benestar i l’envelliment actiu. Aquest matí, l’alcalde de Gandia, **José Manuel Prieto**, ha visitat les obres de la nova **residència de persones majors del grup Vitalia**, acompanyat per **Raquel Martí**, directora regional de la companyia, i les regidores **Alícia Izquierdo**, **Liduvina Gil**, **Maribel Codina** i **Inma Rodríguez**. Es preveu que la residència òbriga les seues portes entre els mesos de setembre i octubre. El centre, ubicat al final del Passeig de les Germanies, representa un important pas en la millora sociosanitària de la ciutat

Amb una inversió propera als 12 milions d’euros, la nova residència de Vitalia generarà 80 llocs de treball directes i disposarà de 131 places residencials, organitzades en 8 unitats de convivència d’entre 15 i 18 persones. Disposarà de 119 habitacions individuals i 6 dobles, dissenyades per oferir la màxima intimitat i qualitat de vida als seus residents.

“_Aquest projecte respon a un repte de ciutat: l’envelliment de la població ens obliga a repensar com cuidem els nostres majors. Cada vegada vivim més, però també millor, i aquesta residència dona resposta a eixa necessitat”_, ha afirmat l’alcalde José Manuel Prieto després de la visita.

L’obertura del centre està prevista per als mesos de setembre o octubre, una vegada finalitzades les obres —programades per a maig— i completat el procés de tramitació administrativa amb la Generalitat Valenciana.

**Col·laboració publicoprivadai visió de futur**

L’alcalde ha volgut subratllar la col·laboració públic-privada com un dels factors clau de l’èxit del projecte. “_Des de l’Ajuntament hem facilitat tots els tràmits administratius, fins i tot amb la modificació del PGOU, perquè creiem en una ciutat que coopera per atraure inversions. A més, és un projecte de cura i assistència als nostres majors”_, ha destacat Prieto, incidint en la important dinamització econòmica que generarà la residència al barri.

“_Hi ha una demanda existent i, per això, des de l’Ajuntament facilitarem l’arribada de noves inversions d’aquest tipus que ajuden a pal·liar la falta de places públiques.” “Com millor siga la qualitat de l’assistència que puguem oferir, millor serà la qualitat de vida dels nostres ciutadans”_, ha afirmat.

Aquest projecte se suma a altres iniciatives com el complex sociosanitari de Novaedat (Sanxo Llop), que oferirà 160 places més —120 per a majors i 40 per a persones amb problemes de salut mental—. En conjunt, Gandia crearà al voltant de 300 noves places residencials, de les quals 250 estaran destinades exclusivament a persones majors.

“_Gandia es converteix en una ciutat referent en salut i benestar. Apostem per un model que combina qualitat assistencial, ocupació estable i sostenibilitat. És una inversió en les persones i en la seua dignitat_”, ha conclòs l’alcalde.

Per la seua banda, Martí ha mostrat la seua satisfacció com a gandiana que aquest tipus d’infraestructures arriben a la nostra ciutat. “_Tenim molta experiència i oferirem la millor assistència als nostres majors de manera que podran fer vida com si estigueren a casa. El nostre model no és el típic model de residència de majors_”.

La responsable de l’empresa ha incidit en la importància del servei que prestaran amb les unitats de cures i teràpies intensives. “_Volem que els nostres majors utilitzen les instal·lacions quan ho necessiten. La nostra intenció és arribar al major nombre de persones possible_”.

**Un model innovador, humà i sostenible**

La residència incorporarà un model residencial innovador, obert a la ciutadania. L’edifici ha sigut concebut sota criteris de sostenibilitat i eficiència energètica. Gràcies al seu disseny innovador, generarà més del 50% de l’energia elèctrica que consumeix. També disposarà d’una terrassa amb coberta verda, que contribuirà al confort ambiental i a la integració del centre en l’entorn urbà en expansió.

A més, la nova infraestrcutra oferirà serveis pioners, entre els quals destaquen:

\- Un centre de dia amb capacitat per a 20 persones.

\- Una unitat de rehabilitació intensiva especialitzada en teràpies neurològiques i funcionals.

\- Un menjador familiar privat per compartir àpats amb els residents.

\- Un apartament per a familiars que desitgen allotjar-se temporalment al centre.

\- Servei de telemedicina disponible les 24 hores, cada dia de l’any.

[Twittear](https://twitter.com/share)